Kind se ontbinde lyk in Lenasia gevindArgieffoto Ao. Kay Makhubela, woordvoerder van die polisie, sê ‘n persoon het by ‘n informele nedersetting naby Lenasia verbygestap en hare tussen klippe sien uitsteek. Die persoon het gesien dis ‘n liggaam en het die polisie ontbied. Makhubela sê die liggaam is erg ontbind en dat daar nog nie vasgestel is of dit die liggaam van ‘n seuntjie of ‘n dogtertjie is nie. Die polisie ondersoek ‘n saak van moord en niemand is nog in hegtenis geneem in verband met die voorval nie.